
Отчет  към            

30.06.2020 г.

Отчет към             

30.06.2019 г.

ИМУЩЕСТВЕНИ  ДАНЪЦИ 22 782 892 24 004 945

 - данък в/у недвижими имоти 9 857 406 9 961 719

 - данък върху наследствата 11 642

 - данък в/у превозните средства 7 971 610 7 900 566

 - данък при придобиване на имущ.по дарение и възм.начин. 4 905 397 6 036 947

 - туристически данък 48 479 94 071

Окончателен годишен (патентен) данък и данък върху таксиметров 

превоз на пътници 259 665 336 463

                     в т.ч. Данък върху таксиметров превоз

135 243 164 395

 Други данъци 358 125

ВСИЧКО ДАНЪЧНИ ПРИХОДИ: 23 042 915 24 341 533

ОБЩИНА БУРГАС

8000 Бургас, ул.”Александровска” № 26

тел. централа: 056/ 84 09 15-19; факс: 056/ 84 13 14

www.burgas.bg; електронна поща: obshtina@burgas.bg
ДО
ОБЩИНСКИ СЪВЕТ
БУРГАС
ДОКЛАД
от Димитър Николов Николов

Кмет на община Бургас

ОТНОСНО:  Информация за изпълнение на бюджета и сметките за средства от Европейския съюз на община Бургас към 30.06.2020 г.

УВАЖАЕМИ ОБЩИНСКИ СЪВЕТНИЦИ,
На основание чл. 137, ал. 2, от Закона за публичните финанси, чл. 44, ал. 1, т. 7 от Закон за местното самоуправление и местната администрация и чл. 46, ал. 2 от Наредбата за условията и реда за съставяне на бюджетната прогноза за местните дейности за следващите три години, за съставяне, приемане изпълнение и отчитане на бюджета на община Бургас, представям на Вашето внимание информация за изпълнение на бюджета и сметките за средствата от Европейския съюз на община Бургас, за периода от 01.01.2020 г. до 30.06.2020 г.
Бюджетът на Община Бургас за 2020 г. е съставен в съответствие с разпоредбите на Закона за публичните финанси /обн., ДВ, бр. 15 от 15.02.2013 г., изм. ДВ бр. 95 от 08.12.2015 г. изм. и доп., бр. 43 от 07.06.2016 г., бр. 91 от 14.11.2017 г./, Наредбата за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане  на общинския бюджет /приета с Протокол №28/2013 г., изм. и доп. Протокол №17/ 27.09. 2016 г./, Закона за държавния бюджет на република България за 2020 година /обн., ДВ, бр. 100/20.12.2019 година/, Постановление №381 от 30.12.2019 г. на Министерския съвет за изпълнение на държавния бюджет на Република България за 2020 г., Решение на Министерски съвет №644/01.11.2019 година за изменение и допълнение на Решение на Министерски съвет №208/16.04.2019 година, с което са определени стандартите за делегираните от държавата дейности през 2020 година. Приет е с решение по т. 25 от Протокол №6/28.01.2020 г. на Общински съвет – Бургас.
Отчетът за касово изпълнение на бюджета и сметките за средствата от Европейския съюз е съставен съобразно българското законодателство и указанията на дирекция „Държавно съкровище“ към Министерство на финансите – ДДС №4/23.06.2020 г. за изготвянето и представянето на тримесечните отчети за касовото изпълнение, оборотните ведомости и друга отчетна информация към 30.06.2020 г. на бюджетните организации.
Началният план по бюджета на община Бургас за 2020 г. е в размер на 267 508,0 хил. лв., а индикативния годишен разчет за сметките за средствата от Европейския съюз  - 39 099,8 хил. лв.

Уточненият план по бюджета към 30.06.2020 г. е в размер на 257 466,3 хил. лв. Промяната се дължи на корекции, отразяващи Постановления на Министерски съвет, получени и предоставени трансфери от Министерства и ведомства, решения на Общинския съвет.  

Отчетът за касово изпълнение на бюджета към 30.06.2020 г. е в размер на 103 225,5 хил. лв. /при  93 220,0 хил. лв. към 30.06.2019г./, в т.ч.: за държавни дейности -  50 665,6 хил. лв. /при 45 904,7 хил. лв. към 30.06.2019 г./; за местни дейности /вкл. за дофинансиране на държавни дейности/ -  52 560,0 хил. лв. /при 47 315,3 хил. лв. към 30.06.2019г./ .
ПРИХОДИ ПО БЮДЖЕТА

1. Данъчни приходи 

Планираните данъчни приходи по бюджета на Община Бургас за 2020 г. са в размер на 43 540,0 хил. лв., а отчетените за първото шестмесечие на 2020 г. - 23 042,9 хил. лв.
Въпреки негативното влияние върху общинските финанси и икономиката на страната като цяло на извънредно положение и усложнената епидемиологична обстановка, свързана с разпространението на COVID-19, отчетните данни за събираемостта на данъчните приходи към 30.06.2020 г. отразяват сравнително добро ниво на изпълнение на бюджета – 52,9 %. Разликата в събираемостта на приходите от данъка върху недвижимите имоти и данъка върху превозните средства в сравнение със същия период на 2019 г. е около 1% по-малко. По-съществено изоставане се наблюдава в събираемостта на приходите от данък при придобиване на имущество по дарение и възмезден начин, обективно обосновано от сериозния застой в пазара на недвижими имоти. Събраните приходи от този вид данък за първото шестмесечие на 2020 г. са с 18,74% по-малко от тези към 30.06.2019 г. Значително по-малко – 48,5% са и реализираните към 30.06.2020 г. приходи от туристически данък.

2. Неданъчни приходи

За разлика от данъчните приходи, негативното влияние на извънредното положение и мерките, свързани с епидемиологичната обстановка върху неданъчните приходи е значително. Приходите и доходите от собственост са средно с 25% по-малко в сравнение със същия период на 2019 г. Постъпленията от такси за детски градини и ясли са средно с 46% по-малко, поради затварянето за 2 месеца на детските учебни заведения. Със 78,9 % по-малко са и постъпленията от продажба на нефинансови активи. Приходите от такса битови отпадъци са с най-голям дял в общите неданъчни приходи и събираемостта им е само с 1,6% под нивото от 2019 г., поради което общите приходите от общински такси са само с 8,39 % по-малко от тези през 2019 г. Размерът на събраните приходи от глоби, санкции и неустойки запазва нивото от 2019 г.
· Приходи и доходи от собственост – 5 159,6 хил. лв., в т.ч. постъпления от: 

· приходи от продажба на услуги, стоки и продукция – 3 160,3 хил. лв., от дейността на Общината, общинските предприятия и второстепенни разпоредители с бюджет; 
· приходи от наеми на имущество -  1 409,2 хил. лв.;
· приходи от наем на земя – 458,8 хил. лв.; 
· приходи  от   дивиденти  –  реализираните приходи за периода са  в размер на 129,9 хил. лв.;

· приходи от лихви по  текущи банкови сметки и срочни депозити  - 1,3 хил. лв.
Общинските предприятия отчитат средно с 25% по-малко приходи за първото шестмесечие на 2020 г. в сравнение с миналата 2019 година. 

ОП "Общински имоти" 50 226 79 432 706 200 794 632 382 400 550 000

ОП "Спортни имоти" 3 242 5 356 338 299 515 703

ОП "Летен театър, 

фестивали и концерти" 10 432 8 361 43 596 158 176

ОСП "Морски знаци" 28 449 27 989

ОП "Транспорт" 1 911 615 2 432 063 11 411 23 820

ОП "Туризъм" 140 962 353 863

ОП "Чистота еко" 526 751 628 858

Приходи и доходи от собственост, реализирани от общински предприятия 

по бюджета на община Бургас през първото шестмесечие на 2019 г. и 2020 г.

Предприятие

приходи от продажба на 

услуги, стоки и 

продукция

приходи от наеми на 

имущество

приходи от наеми на земя


· Приходи от общински такси  

Събраните приходи от общински такси за периода 01.01. - 30.06.2020 г. са в размер на 17 696,9 хил. лв., а изпълнението на плана - 47,4 %. 
· такса за битови отпадъци – планираните средства в план-сметка за 2020 г. за дейност „Чистота“ са 26 567,0 хил. лв., отчетените приходи към 30.06.2020 г. – 14 089,1 хил. лв., а изпълнението – 53,0 %; 
· такси  за ползване на детски градини – 711,3 хил. лв., изпълнение - 29,5 % спрямо плана за годината; 

· такси за ползване на детски ясли и други по здравеопазването - 98,8 хил. лв., изпълнение - 27,4 % спрямо плана за годината;  
· такси за ползване на домашен социален патронаж и други общински социални услуги – 403,5 хил. лв., изпълнение - 58,9 %  спрямо плана за 2020 г.;
· такси за ползване на пазари, тротоари, улични платна и др. – приходи в размер на  918,2 хил. лв., изпълнение - 27,3 % спрямо плана за 2020 г.;   
·  такси за административни услуги -  приходи, в размер на  269,0 хил. лв., изпълнение -  37,9 % спрямо плана за годината;                                                   

· такси за технически услуги – постъпления в размер на 966,7 хил. лв. изпълнение-  37,2 % спрямо плана за годината; 
· такса за ползване на общежитие и други по образованието – 3,5 хил. лв.;
· за откупуване на гробни места – 14,6 хил. лв.;

· общинска такса за притежаване на куче - 18,9 хил. лв.;

· други общински такси – 203,3 хил. лв.
· Приходи от глоби, санкции и лихви – 1 291,5 хил. лв., изпъл-нение на плана – 46,1 %.  
· Внесен ДДС и други данъци върху продажбите - /-/  946,4 хил. лв. 
· Приходи от концесии – постъпилите приходи са в размер на  167,8 хил. лв.  
· Постъпления от продажба на нефинансови активи – в размер на  515,6  хил. лв. 
· Приходи от дарения и помощи  от страната и чужбина –  924,3  хил. лв.
· Други неданъчни приходи - постъпления в размер на 221,0 хил. лв. 
3. Трансфери 

Разчетените със Закона за държавния бюджет на Република България за 2020 година с 15 636,2 хил. лева повече субсидии за държавно делегирани дейности са предпоставка за нарастване размера на получените трансфери по бюджета на Община Бургас към 30.06.2020 г. Трансферите за местни дейности получени за първото шестмесечие на 2020 г. са с 382 хил. лв. повече, в сравнение със същия отчетен период през 2020 г.
· Бюджетни взаимоотношения с Централния бюджет 
· Обща субсидия и други трансфери за държавни дейности от Централния бюджет за общините – 66 408,2  хил. лв., в т.ч.: съгласно чл. 50 от Закона за държавния бюджет на Република България за 2020 г. – обща субсидия за държавно делегирани - 64 511,6 хил. лв. и промени по бюджетните взаимоотношения по програми на МОН и МЗ – 1 896,6 хил. лв. 
· Трансфери за местни дейности  - 123,4 хил. лв. - трансфер за зимно поддържане и снегопочистване на общински пътища, съгласно чл. 50 от Закона за държавния бюджет на Република България за 2019 г.

· Получени целеви трансфери - 2 299,6 хил. лв., в т.ч. - субсидии за  вътрешноградски  и междуселищни  пътнически превози, компенсации за безплатен  превоз на ученици до 16 години, компенсации за безплатни или намалени цени пътувания  - 2 265,0 хил. лв.; средства за изплатена присъдена издръжка и възстановяване на транспортни разходи на правоимащи болни – 23,9 хил. лв.; средства по ПМС №381/2019 г. за покриване на част от транспортни разходи за доставка на хляб и основни хранителни продукти  - 10,7 хил. лв.;                                       
· Целева субсидия за капиталови разходи –  665,8 хил. лв. - по чл. 50 от Закона за държавния бюджет на Република България за 2020 г.
· Трансфери от/за бюджети и трансфери между бюджети и сметки за средства от Европейския съюз, в т.ч.:

· трансфери между бюджети –3 155,3 хил. лв., от които:
· получени трансфери – 3 324,2 хил. лв.:
· трансфери от други общини  - отчисления по Закона за управление на отпадъците – 1 192,5 хил. лв.

· Агенция „Социално подпомагане“ - Асистенти за лична помощ в Община Бургас – 1 113,9 хил. лв.; "Топъл обяд у дома в условията на извънредна ситуация - 2020" – 5,8 хил. лв.; възстановени по ПМС 344/2018 - Социални услуги в домашна среда - /-/ 0,3 хил. лв.
· Министерство на културата – 2,0 хил. лв. за награден фонд на  Националния конкурс за поезия "Хр. Фотев"  
· от МОН – за провеждане на олимпиади и национални състезания в училищата  - 47,0 хил. лв.;
· от НОИ / Фонд "Безработица"/ - по мярка 60/40 за  Регионален исторически музей - 2,0 хил. лв.;
· от РИОСВ - за изграждане на II клетка на депо "Братово" и ПСОВ – 961,3 хил. лв.
· предоставени трансфери - /-/ 187,6 хил. лв.:

· на МРРБ по проект „Красива България“ – /-/65,0 хил. лв. - за модернизация на читалище "Васил Левски", кв. „Горно Езерово“;

· трансфери към Университет "Проф. д-р Асен Златаров" –/-/5,0 хил. лева – за провеждане на екологична конференция;

· на НУМСИ „Проф. Панчо Владигеров“ - /-/0,5 хил. лв. по програма на Община Бургас „Бургаски деца“ за индивидуални награди на даровити деца;

· на ОД на МВР по договор за охрана– /-/117,1 хил. лв.; 
· получени трансфери от МТСП по програми за осигуряване на заетост –18,7 хил. лв.
· трансфери между бюджети и сметки за средствата от Европейския съюз - /-/3 460,7 хил. лв. - за съфинансиране и разходи по оперативни програми.

· трансфери от ПУДООС –  3 140,6 хил. лв.

4. Временни безлихвени заеми между бюджети и сметки за средствата от Европейския съюз – /-/973,0 хил. лв.

5. Бюджетно салдо и Финансиране на бюджетното салдо 
Бюджетното салдо в отчета за касово изпълнение на бюджета към 30.06.2020 г. е положително и е в размер на 8 946,7 хил. лв. Балансирано е с операции с финансови активи и пасиви, в т.ч.:
· предоставена възмездна финансова помощ /възстановени средства/ – 10,0 хил. лв.

· събрани средства и извършени плащания за сметка на други бюджети, сметки и фондове –  70,2 хил. лв.

· друго финансиране - /-/1 193,7 хил.лв.
· Общински дълг, както следва:
С Решение по т. 10 от Протокол №56/30.04.2019 година, решение по т. 10 от Протокол №61/27.08.2019 г. и решение по т. 5 от Протокол №62/24.09.2019 г., Общински съвет - Бургас даде съгласие Община Бургас да сключи договори с ДЗЗД „Фонд за устойчиви градове“ за финансиране чрез финансов инструмент  реализацията на 3 проекта: „Реконструкция, ремонт и обновяване, внедряване на мерки за енергийна ефективност в Културен дом на Лукойл Нефтохим“, „Реконструкция и преустройство на съществуваща сграда в културно-образователен център (музей) за съвременно изкуство и библиотека“ и „Силата на водата. Подкрепа за повишаване потенциала на Община Бургас като конкурентноспособна туристическа дестинация“. В периода 01.01.-30.06.2020 г. за първите два проекта са усвоени частично средства от дълга в размер на 2 289,3 хил. лв.
Погашенията по главници на общинския дълг към 30.06.2020 г. са в размер на  2 553,4 хил. лв.
· Наличности по банкови сметки към 30.06.2020 г. :

· наличност по бюджетни банкови сметки в лева – 22 668,3 хил. лв.;

· наличност по валутни банкови сметки – 957,8 хил. лв.;
· наличност по депозити – 8 615,8 хил. лв.;

· наличност по сметки за средства от Европейския съюз – 33 887,2 хил. лв.;
· наличност по сметки за чужди средства – 4 181,5 хил. лв. 

Просрочените вземания на община Бургас към 30.06.2020 г. са в размер на 5 499,5 хил. лв. в т.ч.:
· публичните общински вземания в размер на 10,2 хил. лв., включващи неплатени такси за ползване на детски градини в с. Равнец и кв. Рудник, населени със смесено население, социално слаби  и безработни лица;                                                          
· вземания от клиенти - 1 525,7 хил. лв., включващи задължения за наеми от отдадени общински жилищни и нежилищни имоти, помещения в спортни зали и конна база;
· вземания от концесии и наеми – 3 460,8 хил. лв., включващи задълженията от дължими концесионни възнаграждения и неплатени наеми за ползване на ученически столове за хранене и други наети ДМА;
· други просрочени вземания – 502,8 хил. лв. – отразяващи суми от съдебни  вземания от спечелени дела.
Към 30.06.2020 година община Бургас няма просрочени задължения.
РАЗХОДИ  ПО  БЮДЖЕТА

Началният план на разходите по бюджета на Общината за 2020 г. е 267 508,0 хил. лв., от които - 122 941,1 хил. лв. за държавно делегирани дейности и 144 566,9 хил. лв. за местни дейности, в т.ч. за дофинансиране на делегирани от държавата дейности – 5 118,2 хил. лв.
Уточненият план възлиза на 257 466,3 хил. лв., от които за държавно делегирани дейности – 128 368,5 хил. лв., за местни дейности – 129 097,8 хил. лв., в т.ч. за дофинансиране на делегирани от държавата дейности – 5 576,3 хил. лв. 

Отчетът на разходите на Община Бургас към 30.06.2020 г. е в размер на 103 225,5 хил. лв., в т.ч. за делегирани дейности от държавата – 50 665,5  хил. лв., за местни дейности – 49 442,2 хил. лв. и за дофинансиране – 3 117,8 хил. лв. 

Към 30.06.2020 г. изпълнението на разходната част на Бюджет 2020 на Общината е 40,1 %.

[image: image3.emf]Функция Отчет към 30.06.2020 г. Отчет към 30.06.2019 г.

Общи държавни служби 10 414 404 9 390 611

в т.ч. Общински съвет 429 765 390 750

Отбрана и сигурност 3 565 094 308 352

Образование 43 576 169 42 121 460

Здравеопазване 2 692 351 2 919 211

Социално осигуряване, подпомагане и грижи 4 808 403 3 809 121

Жилищно строителство, благоустройство, 

комунално стопанство и опазване на околната 

среда 23 464 637 21 669 302

Почивно дело, култура, религиозни дейности 4 516 639 5 439 104

Икономически дейности и услуги 9 946 968 7 189 709

Разходи некласифицирани в други функции 240 884 373 139

Всичко разходи: 103 225 549 93 220 009

Разпределение на разходите по функции

Отчет към 

30.06.2020 г.

Отчет към 

30.06.2019 г.

Заплати и осигуровки 50 289 785 44 645 483

Издръжка 35 603 247 32 243 539

Платени данъци, такси и 

административни санкции 1 803 562 1 457 969

Разходи за лихви по заеми  240 884 373 139

Стипендии 646 525 583 546

Текущи трансфери, обезщетения и помощи 

за домакинствата 3 830 019 3 592 810

Субсидии за нефинансови предприятия  1 351 840 585 150

Субсидии на организации с нестопанска 

цел 1 466 723 1 839 964

Разходи за членски внос и участие в 

нетърговски организации и дейности 45 924 104 122

Капиталови разходи  7 947 040 7 794 287

Всичко разходи 103 225 549 93 220 009

Отчет за изпълнение на бюджета по икономически елементи


1. Функция  „Общи държавни служби“
Планът на разходите за функция „Общи държавни служби“ към 30.06.2020 г. е в размер на 26 008,2 хил. лв. /при 23 195,1 хил. лв. към 30.06.2020 г./, в т.ч. :

· за делегирани от държавата дейности – 6 037,8 хил. лв.         

· за местни дейности -  15 452,4 хил. лв. 
· за дофинансиране – 4 518,0 хил. лв. 

Отчетените разходи за първото шестмесечие на 2020 г. са 10 414,4 хил. лв. / при 9 390,6 хил. лв. към 30.06.2019 г./, от които: 
· за делегирани от държавата дейности – 715,5 хил. лв. 

· за местни дейности -  6 732,3 хил. лв.  

· за дофинансиране – 2 966,6 хил. лв. 

С извършените разходи е осигурена издръжката и заплащането на възнаграждения и осигуровки на Общинската администрация, Общинския съвет - Бургас и Местната комисия по жилищно-спестовните влогове. Отчетени са разходи по международни програми и проекти, помощи по решение на Общински съвет, както и капиталови разходи. 
Отчетените разходи в дейност „Общинска администрация“ към 30.06.2020 г са в размер на 9 977,9 хил. лв. /при 8 583,4 хил. лв. към 30.06.2019 г./ и по икономически елементи са както следва:

· Разходи за заплати, възнаграждения и осигуровки – 3 678,2 хил. лв. /при 3 399,8 хил. лв. към 30.06.2019 г./

· Разходи за издръжка и данъци – 3 411,5 хил. лв. /при 2 745,7 хил. лв. към 30.06.2019 г./

· Капиталови разходи – 27,6 хил. лв. /при 104,4 хил. лв. към 30.06.2019г./

· Обезщетения и помощи по решение на Общинския съвет – 2 860,7 хил. лв. /при 2 333,5 хил. лв. към 30.06.2019 г./
За осъществяване дейността на Общински съвет – Бургас през първото шестмесечие на 2020 г. по бюджета са изразходени 429,8 хил. лв. /при 390,8 хил. лв. към 30.06.2019 г./, в т.ч. :
· Разходи за заплати, възнаграждения и осигуровки -  403,0 хил. лв. /при 352,7 хил. лв. към 30.06.2019 г./

· Разходи за издръжка и данъци – 25,2 хил. лв. /при 38,1 хил. лв. към 30.06.2019 г./
· Разходи за членски внос и участие в нетърговски организации и дейности – 1,5 хил. лв.
Дейността на Местната комисия по жилищно-спестовните влогове е финансирана с 1,3 хил. лв. Разходите по международни програми са 0,3 хил. лв.        
2. Функция „Отбрана и сигурност“
Отчетените разходи във функция „Отбрана и сигурност“ към 30.06.2020 г. са над 10 пъти по-големи в сравнение със същия отчетен период на 2019 година и са в размер на 3 565,1 хил. лв. /308,4 хил. лв. към 30.06.2019 г./ Ръстът се дължи на извършени разходи с целеви средства от държавния бюджет за овладяване и преодоляване на последствия от бедствия за „Корекция на р. Отманлийска – II етап“, разходи за ремонт и рехабилитация на ул. „Димитър Димов“ и ул. „Транспортна“, както и на разходи за овладяване и преодоляване на последствията и осъществяване на превантивни действия за ограничаване разпространението на „COVID-19“. 
По икономически елементи разпределението на разходите е както следва: 

· Разходи за заплати, възнаграждения и осигуровки – 71,4 хил. лв. /при 66,9  хил. лв. към 30.06.2019 г./

· Разходи за издръжка и данъци – 2 133,0 хил. лв. /при 235,8 хил. лв. към 30.06.2019 г./, в т.ч. за ремонт на ул. „Димитър Димов“ – 1 534,6 хил. лв. и 391,0 хил. лв. за овладяване последствията и превантивни мерки за ограничаване разпространението на „COVID-19“
· Капиталови разходи – 1 360,7 хил. лв. /при 5,7 хил. лв. към 30.06.20019 г./

Към 30.06.2020 г. за държавно делегирани дейности във функция „Отбрана и сигурност“ са изразходени – 516,6 хил. лв. за дейността на: Местната комисия за борба с противообществените прояви на малолетните и непълнолетните; Центровете за социална превенция и консултативни кабинети; Детските педагогически стаи и Районните полицейски инспектори; Местната комисия за борба с трафика на хора; Пунктовете за управление по Постановление на Министерски съвет №351; Денонощните оперативни дежурни съгласно Постановление на Министерски съвет №212/1993 г.; Офисите за военен отчет; както и за ликвидиране на последици от стихийни бедствия и производствени аварии.
Финансираните разходи за местни дейности са 3 048,5 хил. лв., в т.ч.: за подпомагане на регионалните структури по вътрешна сигурност – 32,3 хил. лв.; за осъществяване превантивни дейности за намаляване на вредните последствия от бедствия и аварии, в т.ч. за овладяване и преодоляване на последствията и осъществяване на превантивни действия за ограничаване разпространението на „COVID-19“ – 391,0 хил. лв.;  за ремонт и рехабилитация на ул. „Димитър Димов“ и ул. „Транспортна“ - 2 562,6 хил. лв.; превантивни дейности /почистване на речни корита, канали и дерета  плана на Община Бургас за защита при бедствия и в изпълнение на Общинската програма за намаляване риска от бедствия – 20,4 хил. лв. и др..
3. Функция „Образование“
 Образованието и инвестициите в младите хора са основен приоритет на Община Бургас през 2020 г. Планираните към 30.06.2020 г. разходи във функция „Образование“  са 43,5 % от бюджет 2020 на Общината и са разпределени както следва: за държавно делегирани дейности – 103 762,6 хил. лв.; за местни дейности – 7 759,8 хил. лв. и за дофинансиране на държавно делегираните дейности – 584,3 хил. лв.
Освен средствата, предвидени за Общината по Закона за държавния бюджет на Република България за 2020 година, през първото шестмесечие от централния бюджет са получени и средства за възстановяване на част от пътните разходи на педагогическия персонал; средства за изплащане на стипендии на деца с изявени дарби; средства за възнаграждения на персонала за работа с деца и ученици от уязвими групи; за допълнително финансиране на защитени специалности от професии и такива, по които е налице очакван недостиг от специалности на пазара на труда; за закупуване на познавателни книжки, учебници, достъп до електронно четими учебници, учебни комплекти; изплащане на минимални диференцирани размери на паричните средства за физическа активност, физическо възпитание, спорт и спортно-туристическа дейност; средства по национални програми на МОН.
Отчетените разходи във функция „Образование” за първото шестмесечие на 2020 г. са в размер на 43 576,2 хил. лв. /при  42 121,5 хил. лв. към 30.06.2019 г./, от които:
· за делегирани от държавата дейности – 41 351,6 хил. лв. /37 902,5 хил. лв. към 30.06.2019 г./;
· за местни дейности -  2 168,3 хил. лв. /4 031,0 хил. лв. към 30.06.2019 г./;
· за дофинансиране на държавно делегираните дейности – 56,3 хил. лв. /188,0 хил. лв. към 30.06.2019 г./.
По икономически елементи разпределението включва:

· Разходи за заплати, възнаграждения и осигуровки – 36 593,0 хил. лв. /при 32 240,8 хил. лв. към 30.06.2019 г./;
· Разходи за издръжка и данъци – 5 694,2 хил. лв. /при 7 216,2 хил. лв. към 30.06.2019 г./;
· Разходи за стипендии и трансфери за юридически лица с нестопанска цел – 647,7 хил. лв. /при 584,5 хил. лв. към 30.06.2019 г./;
· Капиталови разходи – 641,3 хил. лв. /при 2 004,1 хил. лв. към 30.06.2019 г./.
По програма „Бургаски деца“ за насърчаване и подкрепа на ученици с изявени постижения в областта на образованието, науката и изкуството, са отчетени разходи в размер на 6,4 хил. лв. за участие на отбора по математика от ППМГ "Акад. Н. Обрешков" в международна олимпиада и индивидуални награди  и стипендии на ученици от ППМГ "Акад. Н. Обрешков" и НУМСИ „Проф. Панчо Владигеров“ .
В други дейности по образованието са отчетени разходи в размер на 123,4  хил. лв. за дейности свързани с поддръжка на електронна система за записване на деца в детските градини, първи клас и онлайн плащане на такси; осъществяване на общинска програма „Първокласно начало“; награди на ученици за отличен успех; организиране на мероприятия по „Празничен календар“. 
За осъществяване на мероприятия по общински програми за превенции и младежки политики са изразходени 2,6 хил. лв. за провеждане на кулинарно състезание "Ти си ШЕФ-ът" за ученици от ПГ по туризъм и деца от социалните услуги; консултантски услуги по кариерно ориентиране в избора па специалност на младежи, завършили средно или основно образувание; Младежка Академия за добро Творци 2020 г.
За финансиране на мероприятия по общински програми, осъществявани от Център за подкрепа на личностното развитие – Бургас са изразходени 29,1 хил. лв.
4. Функция „Здравеопазване“
Средствата за 2020 г., заложени в началния план на бюджета на Община Бургас за функция „Здравеопазване“ са в размер на 8 072,6 хил. лв. - за осъществяване дейността на детските ясли, детските кухни, заплащане труда на медицинския персонал в детските градини и здравните кабинети; за дейности по превенция на ХИВ, СПИН, ECAD; мероприятия и дейности в изпълнение на национални и общински програми, кампании и стратегии; за дейности по здравна превенция; повишаване на здравните знания и култура; за субсидиране на лечебни заведения; за подпомагане на лица по програма „Ин витро“

Уточненият план към 30.06.2020 г. е 8 384,3 хил. лв. Увеличението е в резултат на предоставяне на допълнителни средства на лечебните заведения за подпомагане борбата с „COVID – 19“ и в изпълнение на решение на Общински съвет – Бургас за увеличение на средствата по програма „Ин витро“.
През първото шестмесечие на 2020 г. във функцията са отчетени разходи в размер на 2 692,4 хил. лв. /2 919,2 хил. лв. към 30.06.2019 г./ 
Разпределението на разходите според източника на финансиране включва: 

· за делегиране от държавата дейности – 2 128,6 хил. лв. /2 126,2 хил. лв. към 30.06.2019 г./;
· за местни дейности -  555,7 хил. лв. /784,7 хил. лв. към 30.06.2019 г./ ;
· за дофинансиране – 8,0 хил. лв. /8,3 хил. лв. към   30.06.2019 г./.
Разпределението на разходите по икономически елементи е както следва:

· Разходи за заплати, възнаграждения и осигуровки – 2 104,0 хил. лв. /при 2 005,6 хил. лв. към 30.06.2019 г./;
· Разходи за издръжка и данъци – 384,0 хил. лв. /при 400,0 хил. лв. към 30.06.2019 г./, в т.ч. за възстановяване на транспортни разходи на болни от редки болести и правоимащи болни -  1,0 хил. лв. и по програми на Общината в областта на здравната превенция и здравеопазване – 22,7 хил. лв.;
· Капиталови разходи и трансфери – 6.7 хил. лв. за закупуване на компютри; 

· Субсидии и текущи трансфери за нефинансови предприятия - лечебни заведения – 197,7 хил. лв. /при 105 хил. лв. към 30.06.2019 г./. Със средства от дарения за подпомагане на Община Бургас в борбата срещу коронавируса и собствени бюджетни средства на Общината, на лечебните заведения са предоставени: 180,1 хил. лв. - УМБАЛ Бургас АД; 15,6 хил. лв. - Специализирана болница за активно лечение  „Пневмо-фтизиатрични заболявания”;1,0 хил. лв. - Център за спешна медицинска помощ; 1,0 хил. лв. - Областен съвет на Български червен кръст – Бургас.
5 . Функция „Социално осигуряване, подпомагане и грижи“
Началният Бюджет за 2020 г. във функцията е 7 340,9 хил. лв., в т.ч.: за делегирани от държавата дейности – 4 422,4 хил. лв., за месни дейности – 2 698,5 хил. лв. и за дофинансиране - 220 хил. лв. Уточненият план е 9 557,2 хил. лв. Увеличението е в резултат на получени средства от държавния бюджет за компенсации за безплатни и по намалени цени пътувания и за възнаграждения на асистенти за лична помощ; за проект "Топъл обяд у дома в условията на извънредна ситуация - 2020".
Отчетът на разходите към 30.06.2020 г. във  функция „Социално осигуряване, подпомагане и грижи“ е в размер на 4 808,4 хил. лв. /3 809,1 хил. лв. към 30.06.2019 г./, в т.ч.:
· за делегирани от държавата дейности – 3 674,5 хил. лв. /2 603,8 хил. лв. към 30.06.2019 г./
· за местни дейности - 1 091,1 хил. лв. /1 012,9 хил. лв. към 30.06.2019 г./

· за дофинансиране – 42,8 хил. лв. /192,4 хил. лв. към 30.06.2019 г./

Разпределението на разходите по икономически елементи включва:

· Разходи за заплати, възнаграждения и осигуровки – 2 761,1 хил. лв. /при 1 683,7 хил. лв. към 30.06.2019 г./

· Разходи за издръжка и данъци – 1 104,7 хил. лв. / при 1 049,2 хил. лв. към 30.06.2019 г./

· Текущи трансфери, обезщетения и помощи за домакинства – 938,5 хил. лв. /при 1 076,2 хил. лв. към 30.06.2019 г./, включващи: присъдена издръжка и субсидии за вътрешно - градски и междуселищни пътнически превози – 936,6 хил. лв. /1 073,5 хил. лв. към 30.06.2019 г./ и помощи за ученици, в социални заведения  – 2,0 хил. лв. / при 2,7 хил. лв. към 30.06.2019 г./
· Капиталови разходи – 4,1 хил. лв. за закупуване на компютри.

С увеличението на стандартите за държавно делегирани дейности е осигурено по-високо качество на предлаганите услуги в социалните заведения - защитени жилища, дом за стари хора, центрове за социална рехабилитация и интеграция, център за обществена подкрепа, център за работа с деца на улицата, центрове за настаняване от семеен тип, дневен център за деца с увреждания, дневен център за възрастни хора с увреждания, кризисен център. Недостигът на финансови средства е компенсиран със собствени бюджетни средства като дофинансиране. 
Със собствени бюджетни приходи в размер на 6,1 хил. лв. е финансирана дейността на Център за почасови социални услуги, осигуряващ устойчивост на проект „Подкрепа в семейна среда за независим живот чрез индивидуален подход“. Разходите към 30.06.2020 г. по новата общинска програма "Патронажна грижа", с която се осигурява допълнителна грижа за възрастните хора и хора с увреждания са в размер на 5,6 хил. лв.
Разходите за осъществяване дейността на Домашен социален патронаж, ОСП “Морски знаци“, Обединено счетоводство на социални дейности, пътните разходи на лица по програми за временна заетост, също са финансирани за сметка на собствени приходи на Община Бургас и са в размер на 1 083,5 хил. лв. 
6. Функция „Жилищно строителство, благоустройство, комунално стопанство и опазване на околната среда“
  Планираните средства в Бюджет 2020 за разходи във функция „Жилищно строителство, благоустройство, комунално стопанство и опазване на околната среда“ са в размер на 55 062,9 хил. лв. и са за сметка на собствени приходи. Уточненият план е 63 139,9 хил. лв. Увеличението е в резултат на получени средства от ПУДООС и РИОСВ: за осъществяване на дейности по управление на отпадъците, за дейности по Национална програма "Чиста околна среда" и за обекти от капиталова програма. 
Отчетът на разходите към 30.06.2020 г. е 23 464,6 хил. лв.  /21 669,3  хил. лв. към 30.06.2019 г./
Разпределението на отчетените разходите във функцията по дейности е както следва:
· Водоснабдяване и канализация – 3 125,3 хил. лв. /при 1 314,7 хил. лв. към 30.06.2019 г./, в т.ч. за капиталови разходи – 3 111,2 хил. лв. /1 307,7 хил. лв. към 30.06.2019 г./;
· Осветление на улици и площади – 1 452,4 хил. лв. /при 1 073,2  хил. лв. към 30.06.2019 г./;
· Изграждане, ремонт и поддържане на уличната мрежа – 8 280,3 хил. лв. /при 8 108,0 хил. лв. към 30.06.2019 г./;
· Други дейности по жилищното строителство, благоустройството и регионалното развитие – 133,6 хил. лв. /84,3 хил. лв. към 30.06.2019 г./;
· Управление, контрол и регулиране на дейностите  по опазване на околната среда – 68,2 хил. лв. /при 54,4 хил. лв. към 30.06.2019г./;

· Озеленяване – 1 761,3 хил. лв. /1 765,7 хил. лв. към 30.06.2019 г./; в т.ч.: новосъздаденото ОП „Зелени асистенти“ –  62,1 хил. лв.;  
· Чистота – 7 681,3 хил. лв. /при  9 066,5 хил. лв. към 30.06.2019 г./, в т.ч.: ОП „Чистота еко“ – 1 681,7 хил. лв.;  
· Управление на дейностите по отпадъците – 962,3 хил. лв. /202,5 хил. лв. към 30.06.2019 г./.
Извършените капиталови разходи, отчетени по дейности във функцията са в размер на 4 983,0 хил. лв. С инвестираните средства са осъществени дейности за изграждане на: предсепарираща инсталация за обработка на смесени битови отпадъците; довеждаща инфраструктура в индустриална зона гр. Българово; ВиК мрежа в лесопарк „Росенец“; шумозаглушителни екрани на път І-9; светофари на ул. "Гурко" и ул. "Цар Симеон" и на ул. „Българка“ и ул. „Ал. Стамболийски“- кв. Ветрен; паркинг до бл.415 кв. „Меден рудник“; улица с водопровод в зона Пети километър; проектиране и изграждане на II и III клетка вкл. и ЛПСОВ Депо Братово-Запад и др.
7. Функция „Почивно дело, култура, религиозни дейности“
Планираните разходи за дейности в областта на културата и спорта за 2020 година са в размер на 12 948,5 хил. лв. Уточненият план към 30.06.2020 г. е 13 073,7 хил. лв., в т.ч. – 10 549,4 хил. лв. за сметка на собствени бюджетни приходи.
Отчетът на разходите във функцията за първото полугодие на 2020 г. е в размер на 4 516,6 хил. лв., в т.ч.:
· за делегиране от държавата дейности – 1 124,6 хил. лв. 
· за местни дейности -  3 347,9 хил. лв. 

· за дофинансиране – 44,1 хил. лв. 
Разпределението по дейности на извършените разходи във функцията към 30.06.2020 г. е както следва:

· за спорт, спортни мероприятия и подпомагане дейността на спортни клубове – 731,5 хил. лв. /1 259,8 хил. лв. към 30.06.2019 г./;

· субсидии за читалищна дейност –  546,2 хил. лв. /424,5 хил. лв. към 30.06.2019 г./

· за дейността на библиотеки, музеи и галерии – по бюджетите на Регионален музей, Художествена галерия „Петко Задгорски“ и Регионална библиотека „П. К. Яворов“ – 621,5 хил. лв. /615,1 хил. лв. към 30.06.2019 г./

· за обезщетения и помощи по решение на Общинския съвет за погребални ритуали на социално слаби, самотни и бездомни лица – 30,7 хил. лв. 

· за дейността на Общинско радио "Гласът на Бургас" – 49,3 хил. лв. /50,7 хил. лв. към 30.06.2019 г./

· за други дейности по култура – по бюджетите на ОП „Туризъм“, ОП „Летен театър, фестивали и концерти”, Младежки културен център, сп. „Море”, къща-музей „Петя Дубарова”, Професионален фолклорен ансамбъл „Странджа”, КЦ ”Казино” и ОЕ ”Охлюва”, Общински музей "Авиомузей Бургас", Други дейности на културата и Културната програма на Общината – 2 537,5 хил. лв. /3 061,9 хил. лв. към 30.06.2019 г./.

 Разпределението на разходите във функцията по икономически елементи е както следва:

· Разходи за заплати, възнаграждения и осигуровки – 1 743,4 хил. лв. /1 780,0 хил. лв. към 30.06.2019 г./

· Разходи за издръжка и данъци –  968,8 хил. лв. /при 1 641,0 хил. лв. към 30.06.2019 г./

· Обезщетения и помощи за домакинства по решение на Общинския съвет – 30,7 хил. лв.
· Субсидии и трансфери за юридически лица с нестопанска цел:
· читалища - 546,2 хил. лв.;
· спортни клубове – 693,9 хил. лв., в т.ч. за провеждане на мероприятия по спортния календар за 2020 г. - 43,8 хил. лв.;
· Капиталови разходи – 533,7 хил. лв. /415,1 хил. лв. към 30.06.2019 г./ в т.ч. за изграждане на детски научен център с планетариум – 507,1 хил. лв.
8. Функция „Икономически дейности и услуги“
Средствата в размер на 16 482,8 хил. лв.,  планирани в началния бюджет за 2020 г. във функция  „Икономически дейности и услуги“ са изцяло за сметка на собствени бюджетни приходи на Общината и с тях е финансирана дейността на ОП „Транспорт“, ОП „Общински имоти“, ОП „Спортни имоти“, Приюта за безстопанствени животни, Обществения посредник. Разчетени са и средства за субсидии за организации с нестопанска цел, одобрени с решение на Общинския съвет; за членски внос и участие на Общината в нетърговски организации и дейности; за фонд „Активни пенсионери“ по новата общинска програма за спортна и културна дейност в пенсионерските клубове; за зимно поддържане на пътища на територия на Общината и за капиталови разходи. 

Уточненият план към 30.06.2020 г. е в размер на 17 649,4 хил. лв. Увеличението е в резултат на получени трансфери за субсидиране за вътрешноградски и междуселищни пътнически превози.
Отчетените разходи за дейностите във функцията към 30.06.2020 г. са в размер на 9 947,0 хил. лв. /7 189,7 хил. лв. към 30.06.2019 г./. Разпределението им по икономически елементи е както следва:

· Разходи за заплати, възнаграждения и осигуровки – 2 210,7 хил. лв. /при 2 109,8 хил. лв. към 30.06.2019 г./

· Разходи за издръжка и данъци – 5 922,2 хил. лв. /при 3 889,1 хил. лв. към 30.06.2019 г./, в т.ч. с целеви средства в размер на 2 671,9 хил. лв., получени от Агенция „Пътна инфраструктура“ за ремонт на път I-6  Бургас –Ветрен 
· Капиталови разходи – 390,0 хил. лв. /при 343,5 хил. лв. към 30.06.2019 г./;

· Субсидии за организации с нестопанска цел, одобрени с решение на Общинския съвет – 225,6 хил. лв.  /при 263,1 хил. лв. към 30.06.2019 г./

· Членски внос и участие на Общината в нетърговски организации и дейности – 44,3 хил. лв. /104,0 хил. лв. към 30.06.2019 г./.
· Субсидии за вътрешноградски и междуселищни пътнически превози в размер на – 1 154,1 хил. лв. /480,2 хил. лв. към 30.06.2019г./.
9. Функция „Разходи, некласифицирани в другите функции“

Разходите за заплащане на лихви по кредити към 30.06.2020 г. са размер на 240,9 хил. лв. /373,1 хил. лв. към. 30.06.2019 г./.                                                                                                                                                                                                                                                                                                                                                                                                                                                                                                                                                                                                                                                                                                                                                                                    

10.  Капиталови разходи 
Разработеният разчет за капиталови разходи на Община Бургас за 2020 г. е отражение на целите и приоритетите на Инвестиционната програма на Общината. Разчетените средства в началния план, без външните средства са в размер на 78 563,8 хил. лв. и са с източници на финансиране както следва:

· Собствени бюджетни средства, в т.ч. преходен остатък – 13 378,6 хил. лв.; 

· Целева субсидия за капиталови разходи от държавния бюджет- 1 857,9 хил. лв.; 

· Средства по Оперативни програми - 38 987,9 хил. лв.;
· Други източници за финансиране, в т.ч. кредити, ПУДООС и др. – 24 339,4 хил. лв.

Планираните средства са увеличени с получените трансфери от: общини - партньори за изграждане II и III клетка на депо Братово; от ПУДООС за изграждане на ВиК мрежа Лесопарк „Росенец“; от РИОСВ за предсепарираща инсталация за обработка на смесени битови отпадъците; от дарения за изграждане на шумозаглушителни екрани на път I-9;  от сметка за средства от ЕС за изпълнение на проекти по оперативни програми и др.
Уточненият план по Капиталова програма към 30.06.2020 г. е в размер на 96 762,7 хил. лв. 

Отчетът на разходите по Капиталовата програма на община Бургас за първото шестмесечие на 2020 г. е в размер на 19 371,3 хил. лв., от които:

· За основен ремонт на ДМА – 3 322,5 хил. лв. 

· За придобиване на ДМА -  15 989,6 хил. лв.

· За придобиване на нематериални дълготрайни активи – 39,2 хил. лв.
· Капиталови трансфери  - 20,0 хил. лв.

По-големи обекти, проекти и дейности, по които Община Бургас е извършила инвестиционни разходи през първото шестмесечие на 2020 г. са:  реконструкция на Културен дом на Лукойл Нефтохим; изграждане защитни съоръжения в кв. Сарафово; благоустрояване на двора на ОУ „Любен Каравелов“; изграждане на социални жилища и кризисен център; изграждане на предсепарираща инсталация за обработка на смесени битови на отпадъците; реконструкция на ул. „Цариградска“; проектиране и изграждане на анаеробна инсталация за биоразградими отпадъци; проект „Интегриран модел за управление на градската мобилност“; изграждане на ВиК мрежа Лесопарк „Росенец“; изграждане на обслужваща улица и паркинг в ж.к. „Братя Миладинови“; изграждане на паркинг до бл.415 ж.к. „Меден рудник“; изграждане на детски научен център с планетариум; изграждане на библиотека и музей на съвременното изкуство в сградата на бивша немска болница; изграждане на покрита лодкостоянка в акваторията западно от м. Рибарско пристанище (бивша м. Ченгене скеле) и др.
ОПЕРАТИВНИ ПРОГРАМИ И ПРОЕКТИ
През последната година от програмния период 2014-2020 активно продължава реализацията на проекти по оперативни програми на Европейския съюз, като се отчитат ограниченията, наложени от усложнената епидемиологична обстановка, свързана с разпространението на COVID – 19 и се използват всички възможности за предсрочно и планово завършване на стартиралите проекти. 

Индикативният годишен разчет за 2020 година на сметките за средства от Европейския съюз е в размер на 39 099,8 хил. лв.
За първото шестмесечие на 2020 г. отчетените разходи по проекти, финансирани със средства на: Кохезионния и Структурни фондове, други средства от Европейския съюз и по международни програми на община Бургас са в размер на 13 206,8 хил. лв.  
Към 30.06.2020 г. по проекти на ОП „Региони в растеж“, ОП „Развитие на човешките ресурси“, ОП „Наука и образование за интелигентен растеж“, ОП „Добро управление“, ОП „Околна среда“, финансирани със средства от Кохезионния и Структурните фондове към Национален фонд са извършени разходи в размер на 12 555,1 хил. лв. Осъществени са дейности по проекти „Изграждане на анаеробна инсталация за разделно събрани биоразградими отпадъци на територията на регион Бургас“; „Реконструкция, ремонт и обновяване, внедряване на мерки за енергийна ефективност в Културен дом на Лукойл Нефтохим“ – гр. Бургас“; „Реконструкция и преустройство на съществуваща сграда в културно-образователен център (музей) за съвременно изкуство и библиотека“; „Интегриран модел за управление на градската мобилност“; Създаване на условия за разкриване на 5 нови социални услуги на територията на община Бургас“; "Развитие на нови интегрирани услуги в Център за комплексна подкрепа на лица с увреждания на територията на Община Бургас"; „Осигуряване на балансирана градска среда“;  „Общностен център за ранно детско развитие и родителска подкрепа "Надежда"; „Патронажна грижа за възрастни хора и лица с увреждания“; „Изграждане на социални жилища в кв. "Меден рудник"; „Развитие на нови интегрирани услуги в Център за комплексна подкрепа на лица с увреждания“ и др.

С Други средства от Европейския съюз са финансирани разходи по проекти за 373,0 хил. лв., в т.ч. във функция „Образование“ на училищата и детските градини по секторни програми „Еразъм“, „Трансгранично сътрудничество“ и по проекти на Общината: проект „REDMarLiter“; проект „CRISTA“; проект „Sharing cities“, проект „Youmig“, проект „ CONNECTING“; проект „Градове в действие към син растеж“; проект „Българските общини работят заедно за подобряване качеството на атмосферния въздух" и др.  

С европейски средства, получени чрез Разплащателна агенция към Държавен фонд "Земеделие" са финансирани дейности по проект „Изграждане на покрита лодкостоянка в акваторията западно от м. Рибарско пристанище (бивша м. Ченгене скеле)“  в размер на 278,7 хил. лв.
 
Извънредното положение от 13 март 2020 година постави под изключителен натиск общинските бюджети заради резкия спад на приходите и същевременно наложена необходимост от извършване на извънредни разходи, свързани с изпълнение на противоепидемичните мерки и ограничителни мерки за борба с коронавируса и овладяване на кризата. Предизвикателствата при изпълнението на бюджета на Община Бургас за 2020 година са свързани и с решенията на Общинския съвет за подпомагане на засегнатите сектори, което даде отражение върху размера на събраните приходи за първото шестмесечие на 2020 г. Предвид неяснотите, свързани с продължителността на въведените мерки за справяне с пандемията, икономическите и социални последици от нея върху държавата като цяло, Община Бургас въведе строги ограничения на изразходването на публични средства през първото шестмесечие на 2020 година, като се извършваха разходи само за неотложни цели. 
Независимо от трудностите и благодарение на добрите финансови показатели от 2019 година и предприетите мерки за ограничаване на разходите, Община Бургас успя да запази финансова стабилност и устойчивост, като мерките за спазване на строга финансова дисциплина ще продължат не само до края на настоящата, но и през следващата 2021 година.

Предвид гореизложеното и на основание чл. 21, ал. 1, т. 6 от Закона за местното самоуправление и местната администрация,  чл. 137 ал.2 от Закона за публичните финанси, чл. 46 ал. 2 от Наредбата за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на община Бургас, предлагам Общинският съвет да вземе следните:
Р Е Ш Е Н И Я:
1. Приема информацията за отчета за касовото изпълнение на бюджета на Община Бургас към 30.06.2020 г. по приходите и разходите по функции, дейности и параграфи за 103 225 549 лева, съгласно Приложение №1.
2. Приема информацията за отчетите на Община Бургас за касовото изпълнение на сметките за средства от Европейския съюз към 30.06.2020 г. по приходите и разходите по функции, дейности и параграфи за 13 206 847 лева, съгласно Приложение № 2, Приложение № 3, Приложение № 4 и Приложение № 5.
3. Приема информацията за разчета и отчета на капиталовите разходи на Община Бургас към 30.06.2020 г. по Приложение №8
4. Приема информацията за състоянието на общинския дълг на Община Бургас към 30.06.2020 г., съгласно Приложение №14
5. Приема извършените разходи до размера на фактическите съгласно чл. 8, ал. 3 и ал. 4 от Закона за местните данъци и такси, в т.ч. за детски градини, детски ясли, Детска кухня, Домашен социален патронаж и други за сметка на останалите приходоизточници.

ДИМИТЪР НИКОЛОВ
Кмет на Община Бургас
ПРИЛОЖЕНИЯ:
1. Отчет за касовото изпълнение на бюджета към 30.06.2020 г.

2. Отчет за касовото изпълнение на сметките за средства от Европейския съюз, администрирани от Националния фонд (НФ)   – код 98 (KSF) към 30.06.2020 г.

3. Отчет за касовото изпълнение на сметките за средства от Европейския съюз, администрирани от Разплащателната агенция към ДФ „Земеделие“ – код 42 (RA) към 30.06.2020 г.

4. Отчет за сметките за други средства от Европейския съюз – код 96 (DES) към 30.06.2020 г.

5. Отчет за средствата и операциите по други международни програми – код 97 (DMP) към 30.06.2020 г.

6. Отчет за операциите и наличностите по сметките за чужди средства - код 33 към 30.06.2020 г.
7. Сборен отчет на Община Бургас за касово изпълнение на бюджета, сметките за средства от Европейския съюз и сметките за чужди средства към 30.06.2020 г.
8. Разчет за финансиране на капиталовите разходи за периода 01.01.2020 - 30.06.2020 г.

9. Отчет за изпълнение на бюджета по приходите и разходите  на Община Бургас към 30.06.2020 г. /съкратен вариант/

10. Справка за постъпили концесионни плащания в Община Бургас към 30.06.2020 г.
11. Справка за разходите със средства по оперативни програми на Община Бургас към 30.06.2020 г. /съкратен вариант/      
12. Отчет за сметките за средствата от Европейския съюз за периода 01.01.2020 - 30.06.2020 г. /съкратен вариант/

13. Справка за приходи от дарения за периода 01.01.2020 - 30.06.2020 г. /съкратен вариант/

14.  Справка за състоянието на общинския дълг на Община Бургас към 30.06.2020 г.

